b'\n_START_ARTICLE_\nRistin Johannes\n_START_SECTION_\nEl\xc3\xa4m\xc3\xa4\n_START_PARAGRAPH_\nPyh\xc3\xa4n Ristin Johannes syntyi nimell\xc3\xa4 Juan de Yepes y Alvarez Hontoverossa, Avilassa, Espanjassa John de Yepesin ja Catherine Alvarezin perheen nuorimmaksi lapseksi 24. kes\xc3\xa4kuuta 1542. H\xc3\xa4nen is\xc3\xa4ns\xc3\xa4 kuoli lapsen ollessa vasta kolmivuotias ja h\xc3\xa4nen isoveljens\xc3\xa4 Luis kuoli my\xc3\xb6s kaksi vuotta sen j\xc3\xa4lkeen, mahdollisesti aliravitsemuksesta, jolloin h\xc3\xa4nen \xc3\xa4itins\xc3\xa4 ja vanhin pojista pystyiv\xc3\xa4t vaivoin huolehtimaan v\xc3\xa4ltt\xc3\xa4m\xc3\xa4tt\xc3\xb6mist\xc3\xa4 toimeentuloista. Pyh\xc3\xa4 Johannes opiskeli lapsena k\xc3\xb6yhille ja orpoutuneille lapsille tarkoitetussa sis\xc3\xa4oppilaitoksessa ja 18 vuoden ik\xc3\xa4isen\xc3\xa4 jesuiittojen oppilaitoksessa Medina del Campossa, jossa h\xc3\xa4n opiskeli humanistisia tieteit\xc3\xa4, retoriikkaa ja klassisia kieli\xc3\xa4 3 vuotta. Vuonna 1563 h\xc3\xa4n liittyi karmeliittoihin maallikkoveljen\xc3\xa4, jotka huomattuaan h\xc3\xa4nen poikkeukselliset kykyns\xc3\xa4 vihkiv\xc3\xa4t h\xc3\xa4net papiksi, joksi h\xc3\xa4n valmistui vuonna 1567 ja h\xc3\xa4n harkitsi my\xc3\xb6s liittymist\xc3\xa4 kartusiaaneihin. Mies tapasi kuitenkin my\xc3\xb6s my\xc3\xb6hemmin pyhimykseksi julistun pyh\xc3\xa4n Avilan Teresan, joka suostutteli h\xc3\xa4net pysym\xc3\xa4\xc3\xa4n karmeliittas\xc3\xa4\xc3\xa4nt\xc3\xb6kunnassa ja auttamaan itse\xc3\xa4\xc3\xa4n miesluostarin perustamisessa. Pyh\xc3\xa4 Teresa halusi my\xc3\xb6s muokata karmeliittas\xc3\xa4\xc3\xa4nt\xc3\xb6kuntaa ja pyh\xc3\xa4 Johannes perustikin ensimm\xc3\xa4isen paljasjalkakarmeliittaluostarin vuonna 1569 Durueloon. Vuonna 1572 pyhimys siirtyi Avilaan pyh\xc3\xa4n Teresan pyynn\xc3\xb6st\xc3\xa4 ruveta h\xc3\xa4nen ripitt\xc3\xa4j\xc3\xa4kseen ja hengelliseksi opastajakseen, miss\xc3\xa4 h\xc3\xa4n viipyi vuoteen 1577 saakka. My\xc3\xb6h\xc3\xa4\xc3\xa4n vuonna 1577 pyh\xc3\xa4\xc3\xa4 Johannesta k\xc3\xa4skettiin j\xc3\xa4tt\xc3\xa4m\xc3\xa4\xc3\xa4n h\xc3\xa4nen luostarinsa Avilassa, mutta koska h\xc3\xa4nen reformity\xc3\xb6ns\xc3\xa4 oli paavillisen nuntiuksen hyv\xc3\xa4ksym\xc3\xa4 ja koska nuntiuksen hyv\xc3\xa4ksynt\xc3\xa4 oli k\xc3\xa4sky\xc3\xa4 korkeampi auktoriteetti, pyhimys ei totellut sit\xc3\xa4, vaan p\xc3\xa4\xc3\xa4tti j\xc3\xa4\xc3\xa4d\xc3\xa4. Vuoden 1577 joulukuun 3. p\xc3\xa4iv\xc3\xa4n y\xc3\xb6n\xc3\xa4 h\xc3\xa4net otettiin vangiksi ja vietiin Toledoon, jossa h\xc3\xa4n k\xc3\xa4rsi yli yhdeks\xc3\xa4n kuukautta vangittuna ahtaaseen selliin, mutta p\xc3\xa4\xc3\xa4si lopulta pakenemaan vuoden 1578 elokuussa ja meni pyh\xc3\xa4n Teresan nunnien luo sek\xc3\xa4 vietti kuusi viikkoa sairaalassa toipuakseen. Vuonna 1580 paavi Gregorius XIII tunnusti paljasjalkakarmeliitat alun perin pyh\xc3\xa4n paavi Pius V:n tekem\xc3\xa4n hyv\xc3\xa4ksynn\xc3\xa4n lis\xc3\xa4ksi ja tunnusti eron paljasjalka- ja alkuper\xc3\xa4isten karmeliittojen v\xc3\xa4lill\xc3\xa4. Pyh\xc3\xa4 Ristin Johannes sairastui 1591 ihovaivaan, joka kehittyi infektioksi ja kuoli 14. joulukuuta 1591.'